[{"text_idx": "#000000", "text": "Kio kaj kia estas Oomoto"}, {"text_idx": "#000002", "text": "Multaj esperantistoj konas la vorton Oomoto, c\u0302ar g\u0302i dau\u0306re okazigas fakkunsidon en UK kaj c\u0302iujare donas la premion Onisaburo Deguc\u0302i."}, {"text_idx": "#000003", "text": "Sed kiom da personoj scias la aktualan Oomoton? Kiel Oomoto naskig\u0302is? Kiamaniere g\u0302i aktivas religie? Kiam g\u0302i enkondukis Esperanton? Kiom da historio g\u0302i havas? Kial Oomoto ofte prezentas japanan tradician arton en fakkunsidoj? C\u0302u estas rilato inter arto kaj Oomoto? Kia estas la vivo en Oomoto? Kion Oomoto celas? Lau\u0306 mia opinio, malmultaj povas respondi tiujn demandojn."}, {"text_idx": "#000004", "text": "Roman Dobrzyn\u0301ski prenas Oomoton kiel la trian temon en Esperantujo. Li ne nur pritraktis alloge interesajn objektojn kiel j\u0302urnalisto, sed ankau\u0306 lia maniero por elsendi estas unike kreiva. C\u0302i tiu libro ne estas simpla legindaj\u0302o sed ankau\u0306 spektindaj\u0302o. Tio ne signifas la abundecon de fotoj uzataj en la libro. Fakte 66 fotoj estas prezentataj en g\u0302i. Sed temas pri tio, ke la libro aldone havas 43-minutan filmon sur disko je la stilo DVD."}, {"text_idx": "#000005", "text": "Antau\u0306 du jaroj lia filmo Japana printempo \u2013 Oomoto 2009 gajnis la unuan premion en la Belartaj Konkursoj de UEA."}, {"text_idx": "#000007", "text": "Kvin jaroj da dedic\u0302ado de li al Oomoto ebligis al li en la libro kaj en la filmo sukcese montri diversajn aspektojn de Oomoto: vivo en Oomoto-Centro, ne nur kiel fundamenta historio kaj doktrino de Oomoto, sed ankau\u0306 kiel propra dikoncepto pere de intervjuo al mi kaj interreligia movado, unu el la fundamentaj sanktaj libroj de Oomoto, Rakontoj el la Spirita Mondo, la ideala estonta mondo celata de Oomotanoj, Esperanta aktivado en Oomoto g\u0302uste dum 90 jaroj kaj lastatempa internacia movado, ec\u0302 la vizito al Oomoto de Inazo Nitobe, komprenmaniero pri arto, kredo kaj vivo, la agado de eminenta oomotano kaj esperantisto, Miyoshi Etsuo, por popularigi nian karan lingvon en Eu\u0306ropo."}, {"text_idx": "#000008", "text": "G\u0302i certe enkondukos vin al la au\u0306tenta Oomoto!"}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]